9ኛው የብሔር ብሔረሰቦች ቀን በአሶሳ በድምቀት እየተከበረ ነው
9ኛው የብሔር ብሔረሰቦች ቀን በቤንሻንጉል ጉሙዝ ክልል አሶሳ በድምቀት እየተከበረ ነው።በበአሉ ላይ የኤፌድሪ ጠቅላይ ሚኒስትር ሀይለማርያም ደሳለኝን ጨምሮ ከፍተኛ የፌደራልና የክልል ባለስልጣናት ታድመዋል።በበዓሉ ላይ የሚታደሙ ከ4 ሺህ የሚበልጡ የሁሉም ክልል ብሄር ብሄረሰቦችና የውጪ እንግዶች ከቅዳሜ ጀምሮ አሶሳ ከተማ የገቡ ሲሆን፥ በከተማዋ ነዋሪዎች ደማቅ አቀባበል ተደርጎላቸዋል።በአሉ የሚከበረው የኢትዮጵያዊያን የአንድነትና ህብረት መገለጫ በሆነው ታለቁ የህዳሴ ግድብ በሚገነባበት ቤንሻንጉል ጉሙዝ መሆኑና እለቱ ህገ መንግስቱ የፀደቀበት 20ኛ አመት መሆኑ ልዩ ያደርገዋል።የበአሉ ታዳሚዎች የተለያዩ የብሄር ብሄረሰቦች ባህል፣ ትርኢቶችና ትውፊቶች ለታዳሚዎች እንደሚያቀርቡ ይጠበቃል።በአሉ “በህገ-መንግስታችን የደመቀው ኢትዮጵያዊነታችን ለህዳሴያችን” በሚል መሪ ቃል ነው እየተከበረ ያለው።